Publication: Magyar Közlöny
Issue: MK-2011-66 (Year: 2011, Number: 66)
Era: contemporary
Section: azt is kizárólag a hitelezési kockázat kezeléséről és tőkekövetelményéről szóló 196/2007. (VII. 30.) Korm. rendeletben (a
Paragraph Index: 460

azt is kizárólag a hitelezési kockázat kezeléséről és tőkekövetelményéről szóló 196/2007. (VII. 30.) Korm. rendeletben (a továbbiakban: Hkr.) definiált meghatározó piaci szereplőkkel Napi jelentés 30C Heti jelentés 30K Havi jelentés 30D1, 31D1, 31D2, 35A, 35B, 35C, 39AC, 39AD Eseti jelentés MIFID, 31D3, 38I1, 38I2 6.5. Külföldi hitelintézet fióktelepe, ha a Bszt. 5. § (1) és (2) bekezdésében meghatározott befektetési szolgáltatási tevékenység végzésére engedéllyel rendelkezik a székhely szerinti ország felügyeletétől Napi jelentés 30C Heti jelentés 30K Havi jelentés 30D1, 31D1, 31D2, 35A, 35B, 35C, 39AC, 39AD Eseti jelentés MIFID, 31D3 6.6. Befektetési alapkezelő: Eseti jelentés MIFID 6.7. Árutőzsdei szolgáltató: Havi jelentés 39AC, 39AD, 39AE, 39AF Negyedéves 39AC, 39AD, 39AE, 39AF, 37C, 37F Eseti jelentés MIFID, Előkészített jelentés 39AE Felügyeleti alapdíj ASZAD 6.8. Elszámolóház Befektetési szolgáltatási tevékenység végzésére engedéllyel rendelkező, hitelintézet formájában működő elszámolóház: Napi jelentés KELERER, KELERPE, KELERA2 Havi jelentés 39KC Eseti jelentés 39KG 6.9. A 2.§ (2) bekezdése alapján nem jelentendő táblák Napi jelentés 30B, 30C Heti jelentés 30K Havi jelentés 30D1, 31D2, 31D3, 34A, 34B, 35A, 35B, 35C, 39AC, 39AD Negyedéves jelentés 30D1, 31D2, 31D3, 34A, 34B, 35A, 35B, 35C, 39AC, 39AD II. Rész AZ ADATSZOLGÁLTATÁSRA VONATKOZÓ RÉSZLETES SZABÁLYOK A/ Egyedi táblák 30B PÉNZFEDEZETTSÉGI JELENTÉS A tábla célja A tábla célja a befektetési vállalkozás nyilvántartási rendszerében szereplő pénzeszközök tulajdonos és hely szerinti megfeleltetésének teljes körű bemutatása. A tábla kitöltése A táblát tárgynapra kell kitölteni, a saját pénzeszközöket és az ügyfelet megillető pénzeszközöket elkülönítetten, devizanemenként megbontva. Ha az elkülönítésre a bizonylatok nem alkalmasak, az elkülönítést nyilvántartások alapján kell elvégezni. A tábla sorai: 30B1 Ügyfelek követelései Az ügyfeleket tárgynapon megillető − mind az ügyfélszámlán lévő, mind az arra át nem vezetett − pénzeszközök. 30B11 Ügyfélszámlák bruttó követel egyenlege A tárgynapra vonatkozóan az ügyfélszámlák követel egyenlegeit tartalmazza. Az összesítésnél bruttó elvet kell követni, a tartozások és követelések ügyfelek között nem nettósíthatóak, minden ügyfelet külön-külön kell számba venni. Ha a befektetési vállalkozás az ügyfélszámláról az ügyfél részére pénzkifizetést teljesít, akkor az ügyfelekkel szembeni tartozás összegének módosítását a számviteli politikában meghatározott elvek alapján kell végrehajtani. 30B2 Pénzeszközök E táblában pénzeszköznek minősülnek a más szempontból (pl. számvitel, likviditás) követelésnek tekintendő (pl. hitelintézetnek nem minősülő elszámolóháznál, elszámolóházi tevékenységet végző szervezetnél, más befektetési vállalkozásnál, stb. lévő) tételek. 30B212 Elszámolóházaknál lévő pénzeszköz A KELER Zrt.-nél és más, elismert elszámolóháznál lévő összes pénzeszköz. A KELER-számlák megnevezésében lévő „ügyfél” kifejezés azoknál a számláknál fordul elő, ahol a befektetési vállalkozások által elhelyezett pénz nincs megbízónként egymástól, illetve a befektetési vállalkozások saját pénzeszközeitől elkülönítve. Mivel itt az „ügyfél” a KELER szempontjából vett ügyfelet jelöl, a befektetési vállalkozás ügyfeleinek pénzeszközeire a „megbízói” pénzeszközök elnevezés utal. 30B213 Hitelintézetnél, harmadik országban hitelintézeti tevékenység végzésére jogosító tevékenységi engedéllyel rendelkező hitelintézetnél, központi banknál vezetett számla A befektetési vállalkozás által hitelintézet(ek)nél, központi banknál vezetett számlák napi záró egyenlegei közül a pozitív (és nulla) értékek összesenje. (A negatív egyenlegek – abszolút értéken – számolt összegét a 30B31 sorban tartalmazza.) 30B22 Elszámolóházi tevékenységet végző szervezetnél lévő pénzeszközök Elszámolóháznak nem minősülő, elszámolóházi tevékenységet végző szervezetnél elhelyezett pénzeszközök. 30B23 Más befektetési szolgáltató(k)nál lévő pénzeszköz Bármely más befektetési vállalkozásnál (így a klíringtagoknál) elhelyezett pénzeszközök. 30B24 Ügynöknél lévő ügyfél pénzeszköz A befektetési vállalkozás ügynökénél lévő megbízói pénzeszközök összege. 30B25 Úton lévő pénzeszköz A befektetési vállalkozás saját vagy ügyfele tulajdonában lévő azon pénzeszközök, amelyek a befektetési vállalkozás különböző külső vagy belső letéti helyei között (így különösen: hitelintézetnél vezetett számlák között, tőzsdeforgalmi számla és hitelintézetnél vezetett számla között, pénztár és hitelintézetnél vezetett számla vagy tőzsdeforgalmi számla között, illetve pénztárak között) mozgásban vannak, az utalást indító letéti hely nyilvántartásából kivezették, de a célszámlán még nem írták jóvá. 30B261 Saját pénzeszközök összesen A befektetési vállalkozás saját tulajdonú pénzeszközeinek összegét kell szerepeltetni, független attól, hogy azokat melyik sorban mutatják ki. Az ügyféltől árfolyamnyereség címén levont adót, amíg az intézmény ténylegesen nem fizeti meg, szintén a saját pénzeszközök között kell kimutatni. 30B262 Ügyfélkövetelések pénzfedezete Az összes pénzeszköznek - a saját pénzeszközök kiszűrésével - az ügyfeleket megillető része. 30B31 Igénybe vett hitelek (abszolút értéken) Hitel- vagy kölcsönszerződés alapján igénybe vett, bármilyen nemű hitel abszolút értéken vett összege. 30B32 Saját számlán lévő állampapírok árfolyamértéke A saját számlán lévő állampapírok azon a - valószínűsíthető - piaci értéken, amelyen értékesíthetők. 30B4 Elszámolóház(ak)nál lévő garancia alapok A garancia alapokra vonatkozó, KELER Zrt. által visszaigazolt összeget kell szerepeltetni. 30B5 Elsődleges fedezettség Azon összeg, amivel a befektetési vállalkozás belső és külső letéti helyein (számláin) található ügyféltulajdonú pénzeszközök túl- vagy alulfedezik az ügyfelekkel szembeni bruttó kötelezettséget. 30B6 Másodlagos fedezettség A 30B5 sortól annyiban tér el, hogy a befektetési vállalkozás pénztárában lévő, hitelintézetnél, központi banknál, elszámolóházaknál vezetett saját számlákon elhelyezett, valamint más befektetési vállalkozásnál, elszámolóháznak nem minősülő elszámolóházi tevékenységet végző szervezetnél lévő saját pénzeszközöket, továbbá az úton lévő saját tulajdonú (a befektetési vállalkozás tulajdonában lévő) pénzeszközöket is figyelembe veszi. Ugyanakkor le kell vonni a 30B31 sorban feltüntetett összeget (a hitelből fedezett ügyfélkövetelések kiszűrése érdekében). 30B7 Harmadlagos fedezettség Ebben a sorban az ügyfelekkel szembeni kötelezettségek fedezettsége – a fentiekben felsorolt pénzeszközök mellett – figyelembe veszi a befektetési vállalkozás saját számláján lévő állampapírok árfolyamértékét, továbbá a Kollektív Garancia Alapban fennálló részesedéseket is. (Az utóbbi eszközök a kereskedési jog végleges visszavonása után saját rendelkezésűvé válnak.) 30B8 Negyedleges fedezettség Az ügyfélkövetelések negyedleges fedezettsége figyelembe veszi az előző három fedezettségi kategóriában levont, a 30B31 kódnál feltüntetett hitelek összegét is. 30B91 Ügyfélszámlák bruttó tartozik egyenlege A befektetési vállalkozás - ügyfelekkel szembeni pénzköveteléseit tartalmazó -ügyfélszámlák tartozik egyenlegeinek összege. Ez a sor nem érinti az előző sorokban feltüntetett, pénzfedezettségre vonatkozó számítást, csak tájékoztató jelleggel szerepel. 30C ÉRTÉKPAPÍR-FEDEZETTSÉG RÉSZLETEZÉSE A tábla célja A tábla célja a befektetési vállalkozás nyilvántartási rendszerében szereplő saját és ügyfél értékpapírok tulajdonos és hely szerinti megfeleltetésének teljes körű bemutatása. A tábla kitöltése A saját tulajdonú papírokra és az ügyfelek papírjaira vonatkozó adatokat teljes körűen kell szolgáltatni. Az értékpapírokat akkortól kell jelenteni, amikor azok megjeleníthetők a „3”-„10” oszlopok valamelyikében. A táblában minden ISIN-kód csak egyszer szerepelhet. A táblát darabban kell kitölteni. A befektetési jegyek esetében akkor kell az adatokat megadni, ha a vételek (illetve eladások) db-száma már ismert. (Adott esetben pl. a T+2-edik napon.) A tábla oszlopai:

Source: https://magyarkozlony.hu/hivatalos-lapok/66c8eba5fd46f945603375566c474eb4bd2a19ac/dokumentumok/630ce1627b6b5461f11c7f76ff1bc9d682124031/letoltes